אירוקוי

ה**אירוֹקוֹי** (בצרפתית ובאנגלית: **Iroquois**; בשפות האירוקיות: **Hodínöhšöni** (בעברית: **הוֹדֶנוֹשוֹנִי**); גם **חמש האומות**; ומאוחר יותר **שש האומות**; או **אנשי הבית הארוך** (מאנגלית: **Six Nations**)) הם קונפדרציה של שבטים ילידים באמריקה הצפונית הכוללים כיום שישה שבטים: מוהוק  (באנגלית: Mohawk), אונידה  (באנגלית: Oneida), אונונדאגה  (באנגלית: Onondaga), קאיוגה  (באנגלית: Cayuga), סנקה  (באנגלית: Seneca), והשבט השישי, הטוסקארורה  (באנגלית: Tuscarora), הצטרף לאיחוד מאוחר יותר בשנת 1722. שמה הרשמי והטקסי של הקונפדרציה הוא ***'.

האירוקוי שוכנים בעיקר בצפון מזרח [[ארצות הברית]] במדינות [[ניו אינגלנד]], [[ניו יורק (מדינה)|ניו יורק]], ו[[פנסילבניה]], ובדרום [[קנדה]] בפרובינציות [[קוויבק]] ו[[דרום אונטריו]]. בקנדה, האירוקוי הם חלק מ[[האומות הראשונות]]. לפי [[מפקד אוכלוסין]] אמריקאי משנת 2010 של ילידי ארצות הברית ואלסקה, שבטי האירוקוי בארצות הברית מונים מעל 42,000 אירוקואים לא מעורבים, ועוד מעל 39,000 אירוקואים מעורבים – בסך הכל מעל 81,000 אירוקואים. משערים שבקנדה חיים עוד כ־45,000 אירוקואים, אך אין מפקד אוכולוסין קנדי המאשר את הנתון הזה.

== שם ==
האירוקוי מכנים את עצמם '''הוֹדֶנוֹשוֹנִי''' (באנגלית: '''Haudenosaunee''', בתרגום לעברית: '''אנשי הבית הארוך'''). מקור השם '''אירוֹקוֹי''' (בצרפתית ובאנגלית: '''Iroquois''') אינו ידוע, אך הוא ככל הנראה [[קולוניאליזם|קולוניאלי]]. שם עתיק יותר ופחות ידוע לאירוקוי הוא '''אונגוו'אוו'י''' (באנגלית: '''Ongweh’onweh''').

=== הודנושוני ===
השם '''הוֹדֶנוֹשוֹנִי''' (בסנקית: '''Hodínöhšö:ni:h''') הושאל מהשפה ה[[סנקית]], ומשמעותו היא '''אנשי הבית הארוך'''. השם הודנושוני הופיע לראשונה בשפה האנגלית בעבודתו של האנתרופולוג [[לואיס הנרי מורגן]] בשנת 1851. הופיעו תעתיקים נוספים לשם הודנושוני כגון '''הוטינוסיוני''' (באנגלית: '''Hotinnonsionni''') וגם מהשפה ה[[מוהוקית]] '''גנונסיוני''' (באנגלית: '''Ganonsyoni''', בתרגום לעברית: '''הבית הארוך'''). בשפה המוהוקית, קיים גם השם המקביל '''רוטינונשוני''' (באנגלית: '''Rotinonsionni''', ובמוהוקית: '''Rotinonshón:ni''').

=== אירוקוי ===
מקור השם '''אירוֹקוֹי''' לא ברור. השם אירוקוי הופיע לראשונה ביומן המסע מ[[טדוסק]] בקנדה של חוקר הארצות הצרפתי [[סמואל דה שמפלן]] בשנת 1603 בצורה "Irocois". קיימת הסכמה שמקור השם אירוקוי הוא לא [[עם ילידי|ילידי]], אלא [[קולוניאליזם|קולוניאלי]]. בשנת 1978 ה[[בלשן]] [[איבס גודארד]]  טען שלא נמצא באף שפה ילידית באמריקה הצפונית השם "אירוקוי" עבור אף שבט אירוקואי.

בשנת 1744 המיסיונר הצרפתי [[פייר דה שרלבואה]]  כתב שמקור השם אירוקוי הוא צרפתי, ושה[[אטימולוגיה]] שלו היא במילים האירוקואיות "hiro" שבתרגום חופשי פירושו "אמרתי" ו־"kone" שבתרגום חופשי פירושו "עצב" או "שמחה", תלוי באורך ההגייה. עם זאת, בשנת 1883 הבלשן האמריקאי-קנדי [[הורטיו הייל]]  טען שהאיטומולוגיה של שרלבואה היא מפוקפקת וש"אף שבט ילידי לא מכנה את עצמו באופן כה גחמני" (תרגום מאנגלית).

במקום זאת, בשנת 1833 הייל הציע מקור אחר לשם אירוקוי מהשפה ה[[הורונית]] (גם היא שפה אירוקואית) ומהשפה המוהוקית במילה "ierokwa" שמשמעותה "אלה שמעשנים". עם זאת, בשנת 1888 הבלשן האמריקאי [[ג'ון נפוליאון ברינטון היואיט]]  הטיל ספק שהמילה אפילו קיימת באותן שפות. במקום, הוא הציע שמקור השם אירוקוי אולי ב[[שפות האלגונקיות]]  במילים "irin" שפירושה "אמיתי" ו־"ako" שפירושה "[[נחשים|נחש]]" והסיומת הצרפתית "ois".

בשנת 1968 ה[[אנתרופולוג]] גורדון דיי הרחיב את התאוריה של הכומר צ'ארלס ארנו משנת 1880. בשנת 1880, ארנו טען שמקור השם אירוקוי מהשפה ה[[מונטנית]]  (שפת אלגונקית) מהמילה "irnokué" שפירושה "אדם קטלני". לפי ארנו, השם אירוקוי ניתן על ידי השבטים האלגונקים האויבים ששכנו בחוף המזרחי. לעומת זאת, דיי טען שמשמעות השם אירוקוי במונטנית היא "אדם דובר שפה אירוקואית" ולא "אדם קטלני".

== היסטוריה ==
=== הקמת הקונפדרציה ===
לא קיימת הסכמה על תאריך הקמת הקונפדרציה. ממצאים ארכאולוגיים מוכיחים כי שבט האונונדאגה חיו בדיוק באותה נחלה עוד מהמאה ה־10 לספירה. לפי [[בריטניקה]], הקונפדרציה הוקמה בסוף המאה ה־16 בין השנים 1570–1600. לפי דעה אחרת, הקונפדרציה הוקמה בשנת 1142. לפי מחקרים אחרים, הקונפדרציה הוקמה בין השנים 1450–1525. כך או אחרת, ידוע כי בשנת 1654 משלחת משבט המוהוק הכריזה על הקונפדרציה במילים שלה: "אנחנו, חמש האומות האירוקואיות, מהווים לבית אחד [...] אנחנו שומרים על אש אחת, ואנחנו מִקַּדְמַת דְּנָא התגוררנו תחת קורת גג אחת" (תרגום מאנגלית). בירת הקונפדרציה הייתה כפר האונונדאגה. הכפר נדד מספר פעמים למקומות שונים בתוך נחלת שבט האונונדאגה. דקאנאווידה הותיר אחריו מספר חוקי יסוד שהיוו לחוקת האירוקוי.

==== אגדת דקאנאווידה ====
הקונפדרציה הוקמה בתקופה בה התרחשה אלימות קשה בתוך השבטים. לוחמים היו הורגים זה את זה ב[[נקמת דם]] על קרובים אחרים שנהרגו, וכך היה מחזור אינסופי של [[שפיכות דמים]] ונקמת דם. היאוואתה (באנגלית: Hiawatha) , שהיה המנהיג של שבט האונונדאגה, איבד שלוש מבנותיו בתקופה זאת. נאמר שהיאוואתה פגש לראשונה את דקאנאווידה (באנגלית: Dekanawidah) ""  ביער כשנדד באבל על בנותיו. זהותו של דקאנאווידה לא ברורה; בגרסאות מסויומות הוא משתייך לשבט הורון ששכן בצפון, בגרסאות אחרות הוא אומץ על ידי שבט מוהוק, ועוד בגרסאות נוספות הוא התגלמותה של רוח בגוף אדם. על פי המסורת האירוקואית, הקמת הקונפדרציה הייתה אירוע נבואי ואלוהי. לפי האגדה, אמו של דקאנאווידה הייתה בתולה, ו[[הרוח הגדולה]] מסרה לשבטים האירוקואים את בשורת השלום דרך נבואה שניתנה לדקאנאווידה מתוך חמלה ודאגה של הרוח הגדולה לשבטים שעסקו בשפיכות דמים. דקאנאווידה הצליח לשכנע את היאוואתה להקים את הקונפדרציה על פי ערכי שלום. לאחר מכן, דקאנאווידה והיאוואתה נדדו בין כפר לכפר ולימדו את חוקי וערכי השלום החדשים ועודדו את האנשים להתפייס זה עם זה. הצ'יף האחרון שהסכים לאמץ את ערכי השלום החדשים היה טדודאהו  (באנגלית: Tadodaho).

==== ברית צבאית ====
חמשת השבטים הסכימו לשמור על שלום בינם ולהתאחד בברית צבאית כדי להגן על עצמם מפולשים חיצוניים. השבטים המשיכו להתנהל באופן ריבוני על ענייני פנים, אך התכנסו ב באונונדאגה כדי לדון בסוגיות משותפות וענייני חוץ. הקונפדרציה הייתה פתוחה להצטרפות עבור שבטים חדשים. המוהוק שהגנו על הגבול המזרחי של הקונפדרציה כונו "שומרי הדלת המזרחית", והסנקה שהגנו על הגבול המערבי של הקונפדרציה כונו "שומרי הדלת המערבית", והאונונדאגה שהיו בירת הקונפדרציה כונו "שומרי אש המועצה". אחד הדימויים החשובים לברית בתרבות האירוקואית היה אגד של [[חץ|חצים]]. לפי דימוי זה, כל שבט היה מייצג חץ, והחצים יחד היו קשים לשבירה, אבל כל חץ בנפרד היה קל לשבירה. האירוקואים קיבלו בידיים פתוחות הרבה פליטים ונהגו לשלב את השבויים שלהם בשבטים עד כדי שה[[ישועים]] היו משוכנעים שבקונפדרציה היו יותר תושבים בעלי מקורות זרים מאשר אירוקואים ילידים.

==== המועצה הגדולה ====
חמישים [[צ'יף (שבט)|צ'יפים]] שהיוו את הדרג העילי ביותר כונו '''סאצ'מים'''  (לשון יחיד: '''סאצ'ם''', באנגלית: sachem). הסאצ'מים נבחרו כל אחד על ידי המטרוניות של ה[[קלאן|קלאנים]] (תת שבטים) שלהם. שמותיהם של הסאצ'מים המקוריים עברו מדור לדור כשסאצ'מים חדשים תפסו את מקומם של קודמיהם. הסאצ'מים היוו לסוג של נבחרי ציבור במועצה הגדולה של הקונפדרציה. למוהוק היו 9 סאצ'מים, לאונידה גם 9 סאצ'מים, לאונונדאגה 14 סאצ'מים, לקאיוגה 10 סאצ'מים, ולסנקה 8 סאצ'מים. דקאנאווידה דרש שהסאצ'מים יהיו חסונים לעלבונות, שימנעו ממאבקי כוח בינם לבין עצמם, ושיהיו מוכנים לספוג ביקורת קשה. המועצה הגדולה התכנסה כל שנה. במהלך הכנסים, הסאצ'מים הביעו את התלונות מצד השבטים שלהם והמענה לתלונות היה במשא ומתן של מתנות בין הצדדים בוויכוח. המועצה הגדולה התחלקה לשני צדדים, הצד הבכיר הורכב מהשבטים מוהוק, אונונדאגה, וסנקה, והצד הזוטר הורכב מהשבטים אונידה וקאיוגה. המועצה הגדולה הייתה מקום לדיון והחלטות, אך לא היה ניתן לכפות החלטה כלשהי על אף אחד מהסאצ'מים. סאצ'מים שהתנגדו לדעת הרוב היו חופשיים לפעול בדרכם, כל עוד הם לא סיכנו את הקונפדרציה כולה.

=== מלחמות הבונה ===
[[קובץ:Early Localization Native Americans NY.svg|ממוזער|400x400 פיקסלים|גבולות חמשת שבטי האירוקוי בתחילת ההתיישבות האירופית באמריקה הצפונית. השבט המזרחי ביותר המוהוק והשבט המערבי ביותר הסנקה. בצבע סגול שבטים דוברי שפות אירוקואיות, ובצבע כתום שבטים דוברי שפות אלגונקיות.]]
אוכלוסיית האירוקוי בתקופה הקולוניאלית הייתה משוערת בכ־12,000 נפשות, ומתוכם כ־2,200 היו לוחמים. עד שנת 1628, חמשת שבטי הקונפדרציה של אירוקוי נשארו בגבולותיהם המקוריים שכיום נמצאים בתוך [[מדינת ניו יורק]]. ממזרח שכנו שבט ה[[מוהיקן (שבט)|מוהיקן]]  (באנגלית: Mohican), ממערב שכנו שבט ה[[וונרו (שבט)|וונרו]]  (באנגלית: Wenro) ושבט ה[[אירי (שבט)|אירי]]  (באנגלית: Erie), מצפון שכנו שבט ה[[הורון (שבט)|הורון]]  (באנגלית: Huron או Wyandot), ומדרום שכנו שבט ה[[סוסקהאנוק]]  (באנגלית: Susquehannock). חוץ משבט המוהיקן שהיו שבט דובר שפה אלגונקית, כל אותם שבטים היו דוברי שפות אירוקואיות.

==== תחילת הסחר האירופי ====
השבטים האירוקואים עסקו ב[[חקלאות]] ובעיקר בגידול [[תירס]]. אך סוחרים אירופים לא היו מעוניינים בתירס תמורת סחר ברובים, צמר, וכלי עבודה שהאירוקוי היו זקוקים להם כדי להבטיח את הישרדותם. במקום זאת, הסוחרים האירופים היו מעוניינים ב[[פרווה|פרוות]] [[בונה קנדי|בונה]], סוג של [[מכרסם]], שהיו בביקוש גבוה באירופה. האירוקוי צדו וסחרו בפרוות בונה עם סוחרים הולנדים ו[[אנגלים]] תמורת רובים עוד בתחילת המאה ה־17, מה שהוביל לחיסול אוכלוסיית הבונים באזור על ידי הציידים האירוקואים. מכיוון שלא נותרו עוד בונים באזור, האירוקוי החלו לפשוט על סחר הפרוות בין הצרפתים להורונים, ומאוחר יותר האירוקואים פלשו וכבשו את כל שאר השבטים ששכנו מסביבם לאורך כל המאה ה־17 בסדרת מלחמות שכונו [[מלחמות הבונה]].

==== מלחמות אבל ועינויים של שבויי מלחמה ====
במחקרים בתולדות האירוקוי נטען שהגורם המרכזי למלחמות הבונה לא היה ניסיון להרחיב את שטחי הציד עבור פרוות [[בונה קנדי|בונים]], אלא במה שכונה . מלחמות אבל היוו ניסיון לשלב כמה שיותר שבויי מלחמה באוכלוסייה האירוקואית כדי להחליף את האוכלוסייה שמתה ממלחמות ומהתפשטות [[אבעבועות שחורות]] עם בואם של המתיישבים והסוחרים האירופים. לפי ההיסטוריון האמריקאי [[דניאל ריכטר]] , שילוב זה התאפיין במילוי מקומם של בני זוג, ילדים, ואחים שנפטרו בשבויי מלחמה. מנהג זה תועד בכתב גם על ידי ה[[מיסיונרים]] ה[[ישועים]] מאותה תקופה. במקרים אחרים, שבויי מלחמה עברו [[עינויים]] ומוות [[טקס]]י שהסתיים ב[[קניבליזם|אכילת גופותיהם]] בידי אירוקואים אבלים שאיבדו קרובים כתוצאה ממלחמה או מהתפשטות מחלה. ממצאים מחפירות [[ארכאולוגיה|ארכאולוגיות]] מוכיחים שעינויים וקניבליזם היו חלק חשוב ובלתי ניתן להכחשה בתרבות האירוקואית.

במסגרת העינויים וההשפלה של שבויי המלחמה, שבדרך כלל כוונו נגד גברים, אך לעיתים גם כלפי נשים ואף ילדים, השבויים היו תחילה מוכים באופן שלא פצע אותם קשה. לאחר מכן, הם היו נלקחים פנימה לתוך הכפר, הועמדו על במה, והופשטו מבגדיהם. מטרוניות עודדו את בני הכפר לצאת ולהתעלל בהם בדרכים שונות, כגון עקירת ציפורניים. לאחר כמה שעות של עינויים, שבויי המלחמה נחו ואכלו, ואז הוראו לרקוד בפני השובים בזמן החלטת גורלם. המטרוניות החליטו את מי לשלב במשפחות האבלות, ואת מי להרוג. בהמשך חייהם של השבויים, אם הם לא עשו מאמץ ניכר כדי להשתלב בקלאן, הם היו נרצחים באופן שקט. במקרים של החלטה על הרג השבויים, הם עברו טקס דתי של עינויים איטיים ושיטתיים נוספים, צילוק במתכות, קטיעת אצבעות, ו[[קרקוף]]. על פי עדויות כתובות של מיסיונרים ישועים, האירוקואים לאחר מכן הסירו את הבשר מהגופה של השבוי, ובישלו ואכלו את בשר הגופה. על פי עדות ישועית כתובה של אישה אלגונקית שנפלה בשבי, האירוקואים [[צלייה|צלו]] ילדים פעוטים באש מול עיניה. האימהות התחננו לאירוקואים שישימו סוף לחייהם של התינוקות בזמן שבערו, אך האירוקואים השיבו בצחוק ומאוחר יותר אכלו את בשר הילדים לעיני האמהות השבויות. לטקסי העינוי וה[[קניבליזם]] הייתה חשיבות דתית רבה עבור האירוקואים, אך הישועים לא היו מסוגלים לפענח את המשמעות הדתית של טקסים אלה.

טקסים דתיים אלה עיצבו את לוחמת האירוקוי בכך שהם העדיפו ללכוד שבויי מלחמה ולהביא אותם בחיים בחזרה לכפרים שלהם מאשר להרוג את האויבים שלהם בקרב. אם מספר כפרים היו יוצאים לקרב, נתח שבויי המלחמה עבור כל כפר הוחלט מראש. הבדל נוסף בין הלחימה האירוקואית ללחימה האירופית התבטא בהימנעות מאבדות בקרב, מכיוון שמטרת מלחמות האבל הייתה לאזן את האוכלוסייה האירוקואית ולא לגרום לעוד תמותה. במקרים מסוימים, אפילו בקרבות שהיה נדמה שהאירוקואים מנצחים באופן מוחץ, אירופים דיווחו שהאירוקואים לפתע היו נסוגים ברגע שספגו מספר אבדות בודדות. במסורת הלחימה האירופית מוות בקרב היה נחשב למוות אצילי, ולוחמים שמתו בקרב זכו ל[[הספד]]י גבורה. לעומת זאת, במסורת הלחימה האירוקואית מוות בקרב היה נחשב לגורל גרוע מאוד שהוביל לניכור הלוחם המת ממשפחתו ולקבורתו מחוץ לכפר מחשש שהרוח שלו תטריד את בני הכפר מתוך רצון לנקמה. הלחימה האירוקואית השתנתה באופן הדרגתי עם התפשטות הרובים בקרב השבטים הילידים השונים באזור, מכיוון שרובים הגדילו את הסיכויים למוות בקרב באופן משמעותי. בהמשך העשורים, הטקסים הדתיים של העינויים האיטיים והקניבליזם התדרדרו באופן ניכר והפכו להיות אירועים אלימים גרידא ואיבדו את המשמעות והסמליות המקורית שלהם. בשנת 1682, [[ישועים|ישועי]] צרפתי בשם ז'אן דה למברויל  דיווח על אירוע שלוחמים אירוקואים הרגו ואכלו במקום מעל שש מאות לוחמים.

==== כיבוש מוהיקן ====
[[קובץ:Wabanaki Wampum Belts.png|ממוזער|[[וואמפום|וואמפומים]]  (באנגלית: wampum) שונים של שבטים אלגונקיים בקנדה. הוואמפומים שימשו כ[[כסף (אמצעי תשלום)|מטבע]] ילידי באמריקה הצפונית במאה ה־17.]]
בתחילת המאה ה־17, הקונפדרציה בקושי שרדה בעקבות [[רובה|רובים]] שסוחרים [[הולנדים]] מכרו לשבטי המוהיקן וההורון. בשנת 1626, שבט המוהיקן הביסו את המוהוק בקרב על מבצר על [[נהר מוהוק|נהר המוהוק]]. בשנת 1628 התרחשה נקודת מפנה ושבט המוהוק פלשו והביסו את שבט המוהיקן במזרח והכניעו שבטים נוספים באזור [[ניו אינגלנד]] לספק לאירוקוי סחורה ו[[וואמפום|וואמפומים]]  (באנגלית: wampum), סוג של [[חרוז (חפץ)|חרוזים]] וחגורות בד ששמשו כ[[כסף (אמצעי תשלום)|מטבע]] ילידי באותה תקופה. עם זאת, לא היה שלום יציב עם המוהיקן עד ניצחון בקרב שהתרחש בשנת 1669. בשנת 1675, המוהוק והמוהיקן הסכימו על חוזה שלום תחת לחץ שהופעל עליהם מצד האנגלים.

==== כיבוש הורון ====
בשנת 1647, שבט ההורון מצפון ושבט הסוסקהאנוק בדרום נכנסו לברית צבאית נגד האירוקוי. ההורון והסוסקהאנוק התכוונו קודם כל לפרק את הקונפדרציה בשיטת הפרד ומשול בהצעת חוזה שלום עם שניים משבטי האירוקוי: האונונדאגה והקיוגה, ואז לפלוש ולהביס את שבטי המוהוק והסנקה בנפרד. לוחמי המוהוק והסנקה מיהרו לקטוע את המשלחות של ההורון הסוסקהאנוק לאונונדאגה וקיוגה כדי למנוע כל סיכוי לפירוק הקונפדרציה. בשנת 1648 התרחשו רק קרבות קטנים ולא החלטיים בין הברית והאירוקוי. בשנת 1649 בחודש מרץ המוהוק והסנקה פלשו עם כוח של אלף לוחמים לעבר שטחי שבט ההורון בצפון, אך ההורונים הדפו אותם. למרות שהאירוקוי עצרו בפלישה, ההורונים נטשו ושרפו את הכפרים שלהם, חלקם נסוגו לתוך שטחים בשליטה קנדית ומתו מרעב ואחרים השתלבו בשבטים שונים באזור, כולל בתוך האירוקוי.

==== כיבוש סוסקהאנוק ====
[[קובץ:5NationsExpansion.jpg|ממוזער|402x402 פיקסלים|הכיבושים השונים של האירוקוי במלחמות הבונה לפי שנים בכתום. השטח המקורי של האירוקוי עם הקמת הקונפדרציה בוורוד כהה.]]
שבט הסוסקהאנוק בדרום היו מבוצרים היטב ומצוידים ברובים וארטילריה שמכרו להם המתיישבים של [[מרילנד]] והייתה להם מסורת צבאית חזקה. בשנת 1663, הסוסקהאנוק הביסו בקרב כוח של 800 לוחמים סנקים. הסוסקהאנוק המשיכו לפשוט על האירוקוי באופן חוזר ונשנה. הכיבוש של הסוסקהאנוק לקח כמה שנים, ולא ידוע כיצד האירוקוי הביסו אותם, אך ידוע ששבט הסוסקהאנוק התפרק וחלקם [[התבוללות|התבולל]] עם האירוקוי, וחלקם נסוגו לתוך מדינות [[וירג'יניה]] ומרילנד ואף דרומה.בשנת 1675 האירוקוי כבר היו נחשבים לכוח הצבאי החזק ביבשת, ושטחם השתרע על רוב [[מדינת ניו יורק]], [[אוהיו]], מרילנד, וירג'יניה, ו[[דלאוור|דלוור]]. למרות הניצחונות והכיבושים הרבים של האירוקוי, מלחמות הבונה לא הניבו את התוצאות הרצויות של האירוקוי בסחר עם האירופים.

==== מערכות עם צרפת החדשה ====
לאחר כיבוש הורון בין השנים 1648–1650 האירוקוי ביצעו [[פשיטה|פשיטות]] במשך שנים על [[צרפת החדשה]], שהייתה בברית עם שבטים שהיו אויבי האירוקוי. בתגובה, הצרפתים יצאו לשני מסעות צבאיים נגד האירוקוי בשנת 1666. בשנת 1667, הצרפתים והאירוקוי חתמו על הסכם שלום. בשנת 1684, הצרפתים פלשו לתוך שבט הסנקה, אך נהדפו. בשנת 1687, הצרפתים פלשו פעם נוספת עם כוח של אלפיים חיילים בהובלת המרקיז דנונבוויל . הפלישה של דנונבוויל הסבה נזק עצום לסנקה, הצרפתים שרפו כפרים שלמים וכמויות גדולות של תירס. בשנת 1689, האירוקוי פשטו שוב על צרפת החדשה ב[[קוויבק]] כדי לנקום את הנזק כלכלי שהצרפתים הסבו להם על שרפת מאגרי התירס שלהם. הפשיטה האירוקואית נודעה בתור [[טבח לאשין]] , מכיוון שהלוחמים של אירוקוי לא הצליחו לאתר את מאגרי המזון של הצרפתים ובמקום זאת הרגו את עובדי היבול. כוחם של האירוקוי להדוף את הפלישות של הצרפתים הלך ודעך, והם פנו לאנגלים ממזרח במושבת ניו יורק כדי לבקש חסות והגנה מפני הצרפתים. בשנים 1690–1691 האנגלים ספגו תבוסות ואבדות מול הצרפתים בקנדה ונטשו את האירוקוי להתמודד עם הצרפתים לבדם לאחר שמנעו מאירוקוי להגיע להסכמי שלום עם צרפת. בין השנים 1690–1692 האירוקואים מצאו את עצמם נלחמים נגד אירוקואים שהיו נאמנים לצרפת אחרי שהתנצרו והיגרו לקנדה. בשנת 1693, המושל של צרפת החדשה [[לואי פרונטנק]]  פלש והביס את שבט מוהוק ושרף את הכפרים שלהם. בשנת 1696, לאחר ניסיונות כושלים להגיע להסכם שלום, פרונטנק פלש שוב לתוך שבט אונונדאגה ושרף את הכפרים ואת היבול שלהם. בשנת 1697, לאור סדרת התבוסות של האירוקוי ונטישתם של האנגלים, האירוקוי והצרפתים הגיעו להסכם שלום. מוערך כי בין השנים 1689–1698 האירוקוי איבדו כמחצית מהלוחמים שלהם בעקבות המערכה מול צרפת החדשה ובני בריתה. הן הצרפתים והן האנגלים החשיבו את האירוקוי כנתיניהם ולא ראו בהם כמדינה ריבונית.

==== פעילות הישועים ====
ה[[ישועים]] הם מסדר [[קתולי]] של [[מיסיונרים]] [[צרפתים]]. הם היו פעילים באופן ניכר בשטחי האירוקוי והיו אחראים על כתיבת חלק ניכר ממה שידוע כיום על ההיסטוריה של האירוקוי מנקודת מבט אירופית. בשנת 1667, צרפת והאירוקוי חתמו על חוזה שלום, לפיו האירוקוי יאפשרו למסיונרים ישועים לפעול בתוך הקונפדרציה. הישועים הצליחו להמיר מספר לא מבוטל של אירוקואים לנצרות הקתולית, וגם בדרגים הבכירים הם הצליחו להמיר צ'יפים ומטרוניות. במהלך סוף המאה ה־17, אירוקואים רבים שהמירו את דתם לנצרות הקתולית היגרו לתוך קנדה.

=== המלחמות הבין קולוניאליות בין בריטניה לצרפת ===
בשנת 1701, האירוקוי השתתפו בשני כנסים של משא ומתן בו זמנית, מול צרפת ב[[מונטריאול]], ומול אנגליה ב[[אולבני]]. נציגי השבטים של סנקה, קאיוגה, אונונדאגה, ואונידה היו במשלחת במונטריאול, בזמן שנציגי השבט של מוהוק היו באולבני, ומאוחר יותר הצטרפו גם לכנס במונטריאול. הצרפתים הזמינו את האירוקוי לסחור אתם ב[[דטרויט]] תמורת הבטחה שבמקרה שתהיה מלחמה בין [[אנגליה]] ל[[צרפת]], האירוקוי יישארו נטרלים. בו זמנית, נציגי מוהוק הבטיחו למושל בניו יורק שהאירוקוי יישארו תמיד נאמנים לאנגליה ושלכנס במונטריאול אין שום חשיבות בנושא. גם הצרפתים וגם האנגלים הסכימו על שטחים שישמשו לציד עבור האירוקוי. לאורך המחצית הראשונה של המאה ה־18, מדיניות החוץ של האירוקוי הייתה למצוא מאזן בין הצרפתים והאנגלים באמצעות הסכמים על מנת לשמור על הנייטרליות שלהם. האוכלוסייה של אירוקוי הלכה והתייצבה בתחילת המאה ה־18 תודות להסכמי השלום עם צרפת, ההפסקה בהתפשטות המחלות, דעיכת הפעילות של הישועים שגרמו להגירת אירוקואים קתולים לתוך קנדה, והגירה של פליטים משבטים אחרים לתוך האירוקוי.

==== הצטרפות הטוסקארורה ====
[[קובץ:Iroquois 6 Nations map c1720.png|ממוזער|250x250 פיקסלים|מיקום שבט הטוסקארורה בין השבטים אונידה ואונונדאגה.]]
בשנת 1711, שבט ה[[טוסקארורה]]  (באנגלית: Tuscarora), שמנה כ־1,500 נפשות, גורשו מ[[קרוליינה הצפונית|קרולינה הצפונית]] והיגרו לתוך האירוקוי, היכן שהתיישבו בין אונידה ואונונדאגה. בשנת 1722, שבט הטוסקארורה הצטרפו לקונפדרציה בחסות האונידה, ובכך הפכו האירוקוי מ"חמש האומות" ל"שש האומות".

==== מלחמת הצרפתים והאינדיאנים ====
באופן מקביל ל[[מלחמת שבע השנים]], בין השנים 1754–1763 התרחשה [[מלחמת הצרפתים והאינדיאנים]] באמריקה הצפונית. האירוקוי היו בין שבטי הילידים היחידים באזור שנלחמו לצד הבריטים נגד הצרפתים. עם תום מלחמת שבע השנים, ב[[חוזה פריז (1763)|חוזה פריז]] של 1763 כל השטחים של [[צרפת החדשה]] ממזרח ל[[נהר המיסיסיפי]] הועברו ל[[האימפריה הבריטית|אימפריה הבריטית]], והשטחים ממערב לנהר המיסיסיפי הועברו ל[[האימפריה הספרדית|אימפריה הספרדית]]. זמן קצר לאחר מכן, המלך [[ג'ורג' השלישי, מלך הממלכה המאוחדת|ג'ורג' השלישי]] הכריז על [[ההכרזה המלכותית של 1763]], שקבעה גבול לאורך [[הרי האפלצ'ים]] בין שלוש עשרה המשובות לשמורת הילידים, ואסרה על מתיישבים לבנים להתיישב בשמורת הילידים.

==== חוזה סטנוויקס של שנת 1768 ====
[[קובץ:1768 Boundary Line Map Treaty of Ft Stanwix.jpg|ממוזער|250x250 פיקסלים|בירוק, הגבול המקורי של ההכרזה המלכותית של שנת 1763. בסגול, הגבול החדש של חוזה אהרד לייבור שנחתם עם ה[[צ'רוקי]] בשנת 1768 בחודש אוקטובר. באדום, הגבול הזמני של חוזה סטנוויקס של שנת 1768 שנחתם בחודש נובמבר.]]
חוזה סטנוויקס הראשון  נחתם ב־5 בנובמבר 1768 בין בריטניה לאירוקוי. האירוקוי נבחרו על ידי הבריטים כדי לייצג את כל השבטים ממערב ל[[שלוש עשרה המושבות|שלוש עשרה המשובות]], ובריטניה קבעה ש[[נהר אוהיו]] יהיה הגבול החדש בין המתיישבים הלבנים ושמורת הילידים הבריטית. לפי הגבול החדש, שבטים מדרום לנהר אוהיו איבדו את הריבונות שלהם לטובת המושבות. הבריטים התחשבו אך ורק בדרישות של אירוקוי, אך לאירוקוי לא היה עניין להגן על הריבונות של השבטים הדרומיים. ההפך, האירוקוי העדיפו שהמתיישבים הלבנים יתיישבו בדרום ב[[קנטקי]] ו[[טנסי]] בשטחים של [[צ'רוקי]] ושבטים אחרים, מאשר בשטחים שלהם ב[[ניו יורק (מדינה)|ניו יורק]] ו[[פנסילבניה]], או בשטחי הציד שלהם ב[[אוהיו]]. השבטים הדרומיים התנגדו לחוזה, אבל לא היה להם צד במשא ומתן, והאירוקוי היה תחת לחץ של חברות השקעה לחתום על החוזה. כשנתיים לאחר מכן ב־18 באוקטובר 1770, נחתם חוזה לוצ'בר  בין בריטניה ל[[צ'רוקי]] כדי לשחזר את הגבול הדרומי. חוזה לוצ'בר שיחזר בדרום גבול דומה לגבול הקודם עם [[מושבת וירג'יניה|וירג'יניה]] ו[[קרוליינה (אזור)|קרוליינה]] שנחתם עם צ'רוקי בחוזה אהרד לייבור  ב־17 אוקטובר 1768.

=== המהפכה האמריקאית ===
בשנת 1776 הכריזו [[שלוש עשרה המושבות]] [[הכרזת העצמאות של ארצות הברית|על עצמאותן]] נגד [[בריטניה]]. בתחילת [[המהפכה האמריקאית]] התפצלו שבטי האירוקוי לשני מחנות: שבטים שתמכו ב[[ארצות הברית]] ושבטים שתמכו בבריטניה. השבטים שתמכו בארצות הברית היו אונידה וטוסקרורה. מנגד, המדינאי והמצביא המוהוקי [[ג'וזף בראנט]]  הוביל את השבטים מוהוק, אונונדאגה, קאיוגה, וסנקה לתמוך בבריטניה.

==== מקור השראה לחוקת ארצות הברית ====
חוקרים מסוימים טוענים שהקונפדרציה של אירוקוי הייתה מודל לחיקוי ומקור השראה לייסוד [[הממשלה הפדרלית של ארצות הברית|הממשל הפדרלי של ארצות הברית]] ו[[החוקה האמריקאית]] בקרב ה[[האבות המייסדים|אבות המייסדים]]. תומכי הטענה הזאת מצטטים מכתב של [[בנג'מין פרנקלין]] משנת 1751 בו הזכיר את הקונפדרציה של אירוקוי לצורך השוואה לכך [[שלוש עשרה המושבות|שהמושבות האנגליות]] תכנסנה לתוך "איחוד". בנוסף, תומכי הטענה מצטטים צ'יף אונונדאגי בשם קנסטגו  (באנגלית: Canasatego) שנאם בפני נציגי המושבות בשנת 1744 וקרא להם להתאחד כפי שחמשת השבטים של אירוקוי התאחדו לקונפדרציה. עם זאת, הטענה שהקונפדרציה של אירוקוי היוותה מקור להשראה עבור ייסוד ארצות הברית הופרכה מכיוון שלאירוקוי היו חסרים מאפיינים יסודיים של מדינה ממוסדת, כגון [[מיסוי]], [[אכיפת החוק|אכיפת חוק]], ו[[בירוקרטיה]]. טענה נגדית נוספת היא הראיות החיוביות לכך שהאבות המייסדים סקרו שיטות ממשל של מדינות שונות בהיסטוריה של אירופה, אך לא נמצאו סקרים דומים עבור הקונפדרציה של אירוקוי. בנוסף, חלוקת הסאצ'מים במועצה הגדולה לא הייתה ייצוגית ביחס לגודל האוכלוסייה בכל שבט. זאת ועוד, לא נערכו [[בחירות]] [[דמוקרטיה|דמוקרטיות]] עבור הסאצ'מים בקלאנים ובשבטים השונים.

==== מלחמת העצמאות של ארצות הברית ====
ב[[מלחמת העצמאות של ארצות הברית]] לחמו האירוקוי לצד בריטניה נגד ארצות הברית, ותקפו והשמידו מספר יישובים של אמריקאים. בשנת 1779, הגנרל [[ג'ון סליבן]]  הביס את האירוקוי עם כוח של 4,000 חיילים ושרף את כל כפריהם ב[[מסע סליבן]] . במהלך מסע זה התקדם סליבן לאורך [[אגמי פינגר]] ו[[מחוז ג'נסי (ניו יורק)|מחוז ג'נסי]] ושרף את כל בתי הילידים, יבוליהם ומטעיהם. פליטים אירוקואים רבים ברחו ל[[פורט ניאגרה]], ושם מרביתם מתו ברעב בחורף. כתוצאה מההרס של מסע סליבן היגר שבט אונידה ל[[ויסקונסין|וויסקונסין]] והשבטים מוהוק וקאיוגה היגרו לקנדה.

=== ארצות הברית ===
[[קובץ:5NationsCession.jpg|ממוזער|400x400 פיקסלים|טענות על שטחים שהאירוקוי איבדו בחוזים לטובת אנגליה, בריטניה, וארצות הברית לפי שנים.]]
ב[[חוזה פריז (1783)|חוזה פריז]] של שנת 1783 לא הייתה כל התחשבות בריבונות של ילידי אמריקה, והם נחשבו לנתיני [[האימפריה הבריטית]]. האימפריה הבריטית ויתרה על כל השטחים דרומה ל[[קנדה]] לטובת [[ארצות הברית]], כולל על שטחי אירוקוי. החל משנת 1768, מעמדם החדש של האירוקוי ובכלל של שבטי ילידים בשטח ארצות הברית היה כפוף ל[[הממשל הפדרלי האמריקאי|שלטון הפדרלי]], אך שונה ממעמד של [[מדינות ארצות הברית|מדינה באיחוד]]. בתקופה זאת, הקונפדרציה של אירוקוי ויתרה על שטחים רבים באופן הדרגתי בסדרת חוזים שנחתמו עם ארצות הברית.

==== חוזה סטנוויקס של שנת 1784 ====
חוזה סטנוויקס השני  היה [[הסכם שלום]] שנחתם ב־22 באוקטובר 1784 בין אירוקוי לארצות הברית לאחר הניצחון של ארצות הברית במלחמת העצמאות. שבטי המוהוק וקיוגה היגרו ל[[אונטריו]] ב[[קנדה]] לאחר מלחמת העצמאות האמריקאית. מאוחר יותר, חלקם חזרו ל[[אוהיו]]. עם הגעתם לאוהיו הם נתקלו שוב במתיישבים האמריקאים והתפתחו בינם עימותים אלימים. מטרת חוזה סטנוויקס של שנת 1784 הייתה הסכם שלום בין ארצות הברית לאירוקוי ו[[סיפוח]] אדמות נוספות של האירוקוי, בפרט אוהיו, לתוך מדינות באיחוד. האירוקוי התנגדו לחוזה נחרצות, וגם כל שבטי [[הקונפדרציה הצפון-מערבית]]  התנגדו בטענה שלאירוקוי אין שום ריבונות ושליטה על שטחי אוהיו. נציגי אירוקוי, בינם [[קורנפלנטר]]  (באנגלית: Cornplanter), בכל זאת חתמו על החוזה בלית ברירה.

==== סיפוח ====
לאחר חוזה סטנוויקס בשנת 1784, נחתמו מספר חוזים נוספים שבהם ארצות הברית ספחה את השטחים של ילידי אמריקה לתוך מדינות האיחוד באזור באופן הדרגתי תמורת תשלום לילידים. [[חוזה העץ הגדול]]  בשנת 1797 היה חוזה הסיפוח האחרון של האירוקוי, בו חלקת השטח האחרונה של שבט הסנקה סופחה למדינת ניו יורק תמורת תשלום שנתי לכל סנקי.


== חוקת דקאנאווידה ==
חוקת אירוקוי נקראה באופן רשמי ***' והיא נמסרה לשבטים על ידי דקאנאווידה. החוקה נמסרה מדור לדור בעל פה. חוקת דקאנאווידה נכתבה ופורסמה בדפוס לראשונה על ידי לואיס הנרי מורגן בשנת 1851. בשנת 1900, מועצת האירוקוי באונטריו מינתה ועדה של עשרה צ'יפים כדי להכין גרסה רשמית של חוקת דקאנאווידה ושל מסורת האירוקוי. הצ'יפים הודו שחלק מהמנהגים העתיקים אבדו או עברו שינויים במהלך ההיסטוריה, אבל המסורת העיקרית סביב ייסוד הקונפדרציה וחוקי מינוי הסאצ'מים נשמרה באופן קפדני ועברה מאב לבן לאורך כל הדורות החל מדקאנאווידה. בחוקת דקאנאווידה, שמות צ'יפים מסוימים כגון טדודאהו, היאוואתה, ואודטשדה עברו מדור לדור מצ'יף קודם לצ'יף יורש, לכן הם בעצם שימשו בתור שמות תפקידים ציבוריים רשמיים לפי חוקת הקונפדרציה. בחוקת דקאנאווידה חוקים שקשורים למינוי והדחת סאצ'מים, חוקים להגנת המולדת, חוקים למיגור שחיתות, והסבר מפורט על תהליך הדיון וקבלת החלטות במועצה הגדולה.

### מינוי סיי'צמים, תפקידיהם, וחוקי יסוד שונים
* סאצ'ם שמת או הודח יוחלף בסאצ'ם אחר מאותה משפחה או קלאן.
* סאצ'ם חדש ייבחר על ידי מטרונית הקלאן. מועמדותו תיבחן על ידי לוחמי הקלאן, ולאחר מכן על ידי שאר הסאצ'מים מאותו השבט.
* שבטי הקונפדרציה יהיו מחויבים להגן זה על זה, ואויבי האירוקוי ידעו על כך.
* המועצה הגדולה תשמור על טוהר ערכיה והשלום הפנימי בין השבטים.
* הסאצ'מים יזהירו ולאחר מכן יכריזו באופן ציבורי על מזימות ושחיתות במועצה הגדולה כדי לשמור על טוהר ערכיה.
* המועצה הגדולה תחולק לשני צדדים, בצד אחד מוהוק וסנקה, ובצד השני אונידה וקיוגה.
* יושב ראש המועצה הגדולה יהיה טדודאהו, והוא יפתח ויסיים כל דיון בדברי ברכות ושבחים למנהיג הקונפדרציה.
* שטח הציד יהיה משותף לכל בני חמשת האומות.
* איסור מוחלט על יריבות בין סאצ'מים.
* כל סאצ'ם רשאי לקבל עוזר שישמש לו במשלוח מסרים ובמילוי מקומו במועצה הגדולה במקרה מחלה.

### קבלת החלטות במועצה הגדולה
הליך קבלת החלטות במועצה הגדולה יתבצע באופן הבא:

**היאוואתה** (באנגלית: **Hiawatha**) הוא הצ'יף שמייצג את הצד הראשון "הבכיר" שמורכב מהסאצ'מים של סנקה ומוהוק. **אודטשדה** (באנגלית: **Ohdahtshedeh**) הוא הצ'יף שמייצג את הצד השני "הזוטר" שמורכב מהסאצ'מים של קיוגה ואונידה. **טדודאהו** (באנגלית: Tadodaho) הוא הצ'יף שמייצג את האונונדאגה, והוא זה שמאשר את החלטה הסופית.

בתחילת כל דיון, היאוואתה ועוזריו יהיו הראשונים שיקבלו החלטה ויביעו את דעתם בכל נושא ואז יעבירו אלאה את הנושא לדיון והחלטה בקרב הסאצ'מים של סנקה ומוהוק. לאחר מכן, סאצ'מיי סנקה ומוהוק ידונו בנושא ויעבירו את החלטתם בחזרה להיאוואתה, ואז היאוואתה יכריז על ההחלטה לצד השני של המועצה הגדולה. לאחר מכן, בצד השני, אודטשדה ועוזריו ידונו בנושא ויקבלו החלטה, ואז יביעו את דעתם לסאצ'מי קיוגה ואונידה. סאצ'מיי קיוגה ואונידה ידונו בנושא ויעבירו את החלטתם בחזרה לאודטשדה. ואז אודטשדה יכריז על ההחלטה לצד הראשון. לאחר מכן, היאוואתה יעביר את הנושא אלאה לטדודאהו ועוזריו כדי לדון על סבירות ההחלטה.

אם טדודאהו יחליט שהנושא לא נידון מספיק או שההחלטה של שני הצדדים אינה סבירה, אז הדיון יתחיל מחדש וטדודאהו יציין בדיוק מה אינו סביר בהחלטה או בשיקולי הדעת שהצדדים לא התחשבו בהם במהלך הדיון. לאחר הדיון המחודש, טדודאהו ועוזריו ידונו שוב על סבירות ההחלטה החדשה. אם טדודאהו יחליט שהדיון היה מספק ושההחלטה החדשה סבירה, אז ההחלטה תאושר סופית.

במקרה שבצד הראשון סאצ'מיי סנקה לא מסכימים עם סאצ'מיי מוהוק על קבלת החלטה משותפת, אז היאוואתה יכריז על ההחלטות הסותרות של סנקה ומוהוק לצד השני. לאחר מכן, אודטשדה ועוזריו ידונו בשתי ההחלטות, ואם גם דעותיהם חלוקות, אז יכריזו על כך. אחרת, הדיון יעבור לצד השני, ואם סנקה ומוהוק מסכימים עם ההחלטה המשותפת של הצד השני, אז זאת תתקבל בתור ההחלטה המשותפת לשני הצדדים. בכל אופן, הדיון יעבור לטדודאהו ועוזריו, והם יכריעו על ההחלטה הסופית.

במקרה שגם בצד השני סאצ'מיי קיוגה לא מסכימים עם סאצ'מיי אונידה על החלטה משותפת, וכך גם בצד הראשון, כלומר כשישנן ארבע החלטות שונות זו מזו, אז היאוואתה יעביר אלאה את ארבעת ההחלטות לטדודאהו ועוזריו, ועליהם יהיה להכריע את ההחלטה הסופית מכל ארבע ההחלטות.

### אחדות הקונפדרציה
דקאנאווידה נתן דימויים שונים כגון אגד החצים כדי להמחיש את אחדות הקונפדרציה והוא הדגיש שבענייני חוץ, הקונפדרציה תפעל כיישות פוליטית אחת: "לנו, קונפדרציית חמש האומות, יהיה בעתיד גוף אחד, ראש אחד, ולב אחד. [...] אם יתרחש נגדנו כל רוע, אנחנו נעמוד או ניפול יחד כאדם אחד" (תרגום מאנגלית).

### הדחת סאצ'מים
* סאצ'ם שמערער את אחדות הקונפדרציה יודח לאחר אזהרה מהמטרונית של הקלאן.
* סאצ'ם שאשם ברצח יודח ללא אזהרה.
* סאצ'ם שאשם באונס יודח ללא אזהרה.
* סאצ'ם שאשם בגנבה יודח ללא אזהרה.
* סאצ'ם שמתנגד להחלטותיה של המועצה הגדולה באופן קבוע בלי סיבה יוזהר על ידי המטרונית של הקלאן, לאחר מכן על ידי לוחמי הקלאן, ולאחר מכן על ידי הקלאן כולו, ואז יודח.
* סאצ'ם שהודח, לא יוכל לחזור לכהן באף תפקיד ציבורי בקונפדרציה.

## גלריית תמונות


קובץ:Iroquois beaded bag - Royal Ontario Museum (39318388104).jpg|תיק אירוקואי בתצוגה במוזיאון המלכותי של אונטריו
קובץ:Regione delle foreste nordorientali, forse irochesi, mocassini, 1880 ca. 01.jpg|נעלי מוקסין אירוקואיות מסוף המאה ה־19
קובץ:Glengarry Cap, Haudenosaunee, 1860s, cloth, glass beads - Glenbow Museum - DSC00916.JPG|כובע אירוקואי מסוף המאה ה־19
קובץ:Joseph Brant 2.jpg|המצביא והמדינאי המוהוקי גוז'ף בראנט  (באנגלית: Joseph Brant) חובש מצנפת נוצות אופיינית לאירוקוי
קובץ:False face mask 2 EthnM.jpg|מסיכת עץ אירוקואית מסוף המאה ה־19
קובץ:George Catlin - Good Hunter, a Warrior - 1985.66.267 - Smithsonian American Art Museum.jpg|ציור של לוחם סנקי מתחילה המאה ה־19
קובץ:Hiawatha.gif|הוואמפום (באנגלית: wampum) של היאוואתה שעליו התבסס הדגל של האירוקוי
קובץ:Annual report of the Regents - New York State Museum. (1904) (19339782296).jpg|שרטוטים של המבנה הטיפוסי של "הבית הארוך" שאפיין את בתי המגורים המשותפים של האירוקואים



## קישורים חיצוניים
* 

*
* 

## הערות שוליים

קטגוריה:אינדיאנים
קטגוריה:אינדיאנים: שבטים בארצות הברית